ہاشمی رفسنجانی

پورا نام اکبر ہاشمی رفسنجانی ایرانی سیاست دان۔ دو بار ایران کے صدر منتخب ہوئے۔ اس کے علاوہ ایک دفعہ ایرانی پارلیمنٹ کے سپیکر بھی رہے۔ بطورِ صدر انہوں نے ایران میں سیاسی ترقی سے زیادہ معاشی ترقی پر زور دیا جس پر ان کے ناقدین کا کہنا ہے کہ اس کی وجہ سے ملک میں معاشرتی تبدیلی کی راہ میں رکاوٹ پیدا ہوئی اور انسانی حقوق کی خلاف ورزیوں کے واقعات سامنے آئے۔

ہاشمی رفسنجانی 1988 میں ایران عراق جنگ کے آخری برس ایرانی افواج کے کمانڈر مقرر ہوئے اور انہوں نے ہی اس جنگ کے خاتمے کے لیے اقوام متحدہ کی قرارداد قبول کی تھی۔

1990 کے اوائل میں لبنان سے غیر ملکی مغویوں کی رہائی میں بھی رفسنجانی نے اہم کردار ادا کیا تھا۔

ہاشمی رفسنجانی اسلامی جمہوریہ ایران کے خالق آیت اللہ العظمیٰ امام خمینی کے ہم جماعت بھی رہے۔ 2005ء میں ہونے والے انتخابات میں موجودہ صدر محمود احمدی نژاد کے ہاتھوں شکست کا سامنا کرنا پڑا۔ انتخابات کے پہلے مرحلے میں مطلوبہ اکثریت حاصل نہ ہوئی تو دوبارہ انتخاب ہوا جس میں احمدی نژاد نے باسٹھ فیصد ووٹ حاصل کرکے کامیابی حاصل کی۔

مزید دیکھیے 
 ایران

حوالہ جات 

1438ھ کی وفیات
1934ء کی پیدائشیں
2017ء کی وفیات
ایرانی آیت اللہ
ایرانی اسلامی انقلاب کی شخصیات
ایرانی سیاست دان
ایرانی شخصیات
ایرانی صدور
ایرانی کاروباری شخصیات
ایرانی مصنفین
ایرانی یاداشت نگار
حزب مؤتلفہ اسلامی کے سیاست دان
دوسری مجلس شورای اسلامی کے ارکان
مقالے جن میں فارسی زبان کا متن ہے
وزرائے ایران
پہلی مجلس شورای اسلامی کے ارکان
ایران عراق جنگ کی ایرانی شخصیات
ایرانی شیعہ
ایرانی مسلم
Short description is different from Wikidata